**G R A N I Č N A L E P O T A**

**konačni štrih**

Goran Milenković

stomakarhitekte@yahoo.com

061 24 28 756

Beograd, 2017

LICA

DUŠAN, *raspolućeni deo*

DUŠAN, *raspolućeni deo*

DUŠAN
Noćas mi se majka rodila

Njen plač dečiji

ispunio je našu

kuću u predgrađu

okupanu u pelene sam je

uvio

i tako čistu

u krevet smestio

iz ugla sam doneo sve svoje

igračke

dunuo dvaput

u malu plastičnu trubu

zanjihao crnog drvenog konjića

Ulaziš. Izašao si među ljude i odmah odmah Dušane kreće pipanje. Obezbeđenje ima pravo da moje telo tretira kao nešto bezvredno, mrtvu prirodu, kao neko ko zna sve a ti baš ništa i bio bi mu jadan kad bi ga boleo kurac.

Dobro, ima noči kad se u obezbeđenju zadesi tip i bude vam obojici hot dok te prepipava

Ovaj teško

I prošli put me gledao mrko.

Raširi ruke.

Zar ne bi bilo strava, Dušane, da ti dok te prepipavaju, pronađu na ulazu ono što si sigurno prokrijumčario a da ja to ne znam.

Dobar si. Carski. Nisi se oznojio. Nisu provalili da si u frci. Dobro je. Uspeo si da uneseš oružje.

Uneo si oružje.

Uneo si oružje.

To je važno.

Uneo si oružje.

Krenuli smo. Nema nazad. Stvar mora da se završi. Noćas. Pa hoće. Naravno da hoće.

Gde je Rane. Idemo unutra. Čim uđeš, korak ti je svesniji sebe, drugačiji, svesniji zemlje kojom hodaš. Imaš osećaj da je odjednom svaki tvoj korak važan.

Jel se noćas menja vreme?

Da, noćas. Do jaja, sat vremena više da se potrudiš da ovo ne bude tvoja poslednja noć u klubu.

Još sat vremena.

Okej. Sat vremena. Kreni da ga koristiš sad. Kreni. Krenuću, samo prestani ponavljaš kreni da razmišljaš kreni da razmišljaš kreni da kreni da krenuću prestani da mi dižeš tenziju. Čoveče, imaš sat vremena više da doneseš odluku. Ili nađeš šta tražiš. Nije malo.

U klubu smo. Jebem ti sve ako je po poslednji put. Smiri se.

Smiri se i ti.

Okej, smireni smo.

Zamalo da ti se desi isto ovo kao u pesmi. To bi bilo još jezivije od pesme. Majka ti se nije, kao u pesmi, rodila noćas. Ali se rodila nedavno. Pre izvesnog broja noći. A šta ti znaš o noćima?

Kako da razumeš noć ako je ne prespavaš?

Kako da osetiš noć ako je ne prespavaš?

Kako da doživiš noć ako je ne prespavaš?

Kad si se posledji put naspavao? I ne osećaš, Dušane, da si na ivici kolapsa od nespavanja?

Nedavno se rodila majka. Nemaš kad da spavaš kad moraš neprestano da brineš. Da paziš na nju. Da budeš tu dok jede. Da ćutiš s njom dok razmišlja. Ne smeš da skloniš oka s nje. Nisi otkad je tetka zazvonila te noći

Dušane, zlato

Teta ne zna šta da ti kaže

Ovo je tvoja majka

Ne znam kako ne znam zašto ja ovo ne razumem Dušane

Moja sestra bila je tvoja majka

Više nije

Znaš da sam te volela kao decu svoju

I voleću te.

Tačno se sećam tog dana, tinejdžer, otišao posle škole na gajbu jednog od umetnika s kojima sam se družio, slikari, pesnici, muzičari, svi mnogo starijih od mene, neko je rekao kako je Hlebnjikov genijalan i neprevodiv, a ja sam s police nasumično uzeo knjigu, otvorio i pročitao

Noćas mi se majka rodila

Onda okupanu u pelene sam je

u krevet smestio

zanjihao crnog drvenog konjića

Prebledeo sam od stihova. Pesma je nastavila da živi sa mnom, iako sam zaboravio na nju. Sve do sad.

Sećaš se kako si je prvi put razmotao, uzeo golu u ruke, krenuo da je kupaš, kako je plakala? Sad zaboravi tu sliku. Molim te, izbriši je. Pa zato sam i došao u klub. Da izbrišem.

Okej, sad se smiri. Diši. To će se večeras rešiti. Konačno? Konačno.

Možda i nisu tako male šanse da je ovo tvoja poslednja noć u klabingu. Dušane, nećemo sad da se tešimo, nemamo vremena, moraš da požuriš.

Ovo je muški svet

I zato ga je udesio muškarac

Da njemu bude udobno

I tako je udobnost muškog sveta ubila muškarca

Koji je taj svet napravio.

Muškarac je tako udesio svet da mu je sve potaman, muška uživancija, da se previše opustio, prestao da razmišlja, a onda da uopšte angažuje duh. S duhom je umro i muškarac. S njim, i Otac u njemu. A bez oca, sinu ništa nije oprošteno

Bez oca, sinu ništa nije oprošteno

Bez oca, sinu ništa nije oprošteno

Bez oca, sinu ništa nije oprošteno

Bez oca, sinu ništa nije oprošteno

I tebi je, Dušane, jasno da je, iako je muškarac umro, svet i dalje muški. Ali po pravilima, a ne i vrednostima.

I to je problem.

Što je taj svet i dalje užasan prema ženama.

Odavno. Zato žene, jer nisu mogle više da uživaju u civilizacijskom komforu, nisu bile lenje duhom kao muškarci. I radile su na sebi. U mnogo čemu na mnogo načina su postale jednake muškarcima. I na toliko načina nadmoćnije od muškaraca.

Toliko su se mučile da dokažu da su vredne, da mogu sve, da su u tome i uspele.

Žene mogu i rade ono što i muškarci a uz to rade još sve ono što muškarci ne mogu i nikad neće.

A sve to je

Previše stvarno je previše

Previše za ženu

Previše za čoveka

Ljudsko biće

Muškarac se toliko ulenjio i umro

Žena će od premora

Samo da se ugasi

Svet će se raspasti najpre duhovnom smrću

Pa tek onda nuklearnom uspavankom.

Dakle, to je ukratko to kako smo shvatili šta znači to što ti se nedavno rodila majka

Iako je to ludački pomisliti

A kamoli reći

A kamoli živeti po tome

Dakle, čak i da nisi lud, čak i to da je činjenica da ti se nedavno rodila majka samo metafora za nešto što ne možeš da kažeš, ostaje to da je ta metafora podjednako ubitačna

Kao i ono što te ubija jer ne možeš još

Da ga izgovoriš.

Dakle, stvarno nestvarno, lud normalan, sad to, Dušane, više nije važno. Prekasno je za dijagnoze.

U žešćem si kurcu.

I zato je ovo možda tvoja poslednja noć u klubu.

Jer žena je u tolikom civilizacijskom premoru, da će da se ugasi ili

otera sve u kurac rečima jebite se neću više sve da radim sama

I možda samo možda

I jebe mi se za rađanje

Rađajte vi

Dovoljno sam se namučila. I zato se meni nedavno rodila majka. Želi supruga. Fizičkog i metafizičkog.

Da bi ga našla, neophodan sam joj ja. Ako ga ne nađe, ustaće, provući možda jednom ruku kroz kosu, i izaći zauvek kroz vrata

A za njom će

Kroz ista ta vrata da izađe i čitav

Ovaj svet.

Dakle, Dušane, u velikoj si drami. Samo, postavio si stvar malo megalomanski, zar ne? Jesam.

Ti si, Dušane, jebeni megaloman.

Da, jesam. Ali to ne znači da nisam u realnom sranju. Kod kuće mi je majka, i ako ne nađem oca, ovo je možda moja poslednja noć u gradu.

Dakle, fokusiraj se. Rešavaj stvar.

Tvoja nova majka, stvarno ili metafora, tvoj je novi svet. Možda se rodila da bi konačno shvatio da živiš u iščašenom svetu? I moraš odmah da odlučiš da li ćeš i ti da se strahotno iščašiš, ili ćeš nešto uspeti da ispraviš. Odmah. Tu si. U klubu si.

Imaš celu noć i malo vremena.

Podižeš mi tenziju.

Dušane, malo vremena. Ostalo je još malo vremena.

I cela noć, da. Ali cela noć je uveliko krenula. Jel vidiš gde se nalaziš? Klub se već ozbiljno puni, pogledaj gomila je već polurazvaljena

Kreću i ekseri

Ostalo je još malo vremena. Završavaj dramu.

Bez oca, sinu ništa nije zabranjeno ništa nije neljudski ništa nije sveto

ništa nije zabranjeno

bez oca

ništa nije sveto

bez oca

ništa nije

 bez oca

samo ja sam važan

koliko je to strašno, Dušane,

što si samo ti važan

koliko je to tužno

što bi sve po svom

sram te bilo

epski si sebičan

monumentalno

trijumfalno

ekstatično

krvnički

sebičan

U pravu je tvoja nova majka

Zato moraš opet da se rodiš

Ili oca oživiš

Jel shvataš, Dušane, da li u potpunosti kapiraš da ako se ne vratiš kući

Novoj majci

kao neko ko može da oživi oca i postane sin,

Uz poslednje suze tvoje nove majke

Svaka će reka

Na ovome svetu

Istog trenutka

Prestati da teče.

Feministkinje bi te sad rastrgle

Rastrgrle

Rastrgle na komade

Na komade tela

Tela

Tela

Tela

Bez oca, sinu ništa nije oprošteno

Bez oca, sinu ništa nije oprošteno

Bez oca, sinu ništa nije oprošteno

Bez oca, sinu ništa nije oprošteno

Bez oca, sinu ništa nije zabranjeno ništa nije neljudski ništa nije sveto

ništa nije zabranjeno

bez oca

ništa nije sveto

bez oca

ništa nije

 bez oca

Klub je moje svetilište. Dionis je bog koji u telo ulazi kroz igru.

Kada igram, moje telo se moli.

I nekad, nekad ti molitva bude uslišena. I transcendiraš. Pređeš na onu stranu.

Kao da odeš u razvijenu državu

I vidiš da je tehnologija sjajno razvijena

Još više nego ljudi.

Čak i svi ovi ljudi koji ne da ne veruju u Boga niti u višu silu niti u kosmos

Čak i svi ovi ljudi koji ne veruju ni u šta

koji žive zdravo razmišljaju praktično

svet proživljavaju racionalno

Čak i oni

Na mdmi ketaminu ekserima

u klabingu dožive nešto

I najveći skeptici ti kažu da jedino tad

u klubu

u ovoj noćnoj katedrali

u ovom crvenom mraku

osete nešto i u nedostatku njima tačnije reči

kažu

Ovo je najbliže onome što drugi nazivaju

Spiritualnim doživljajem.

Sveta. Sebe.

Sad

Ovog trenutka

Pomoć bi mi tako dobro došla.

Jer ovo toliko jebeno boli.

Sad bi mi možda bilo lakše kad bi se neko od mojih uključio u dijalog. Tu je Rane. Ali Rane igra. Neću da mu sjebem transcendenciju. Nek uživa.

Polako. Ne moraš nikog da uključuješ.

I molitva je dijalog koji se ne čuje.

Ništa se ne čuje kad muzika porodi zaglušujuću tišinu

Zvao sam kevu, prvu verziju

Rekla je ja sam te samo rodila

Mislim, niko me nije spremio za ovo.

Niko mi nije objasnio šta bi trebalo da radiš kad ti se rodi majka a ti imaš 33 godine.

Šta je sa dotadašnjom majkom.

Niko mi nije rekao šta da radim kad moja dosadašnja majka više nema pravo da mi bude prava majka.

Čoveče, šta mi je Vera koja me rodila? Koja me uplakana poražena slomljenog srca ipak ostavila pred vratima nekih drugih ljudi. Nego je ceo život posvetila meni. Mogla je da se malo posveti i sebi. A nije. Dala se sestri i meni. I sad mi nije majka. I ne sme ništa da kaže po tom pitanju.

ne kaže

Sine

ne brini, sve će biti u redu

Sine

Sine

Sine

Sine
Ne kaže sine

Jel znala da će svejedno da me izgubi kao svoje dete?

Ili ovo u njeno vreme nije moglo da se desi?

To da ti se jedne noći samo rodi majka. I shvatiš da otac ne postoji.

Rodila mi se majka. Svi su me ubedili da sam normalan.

I prestani da dramiš. Život je borba.

Biće ti možda zajebano dok se ne privikneš, ali posle dva klabinga bićeš vraćen u realnost.

Kažu tako po neku baš lepu rečenicu moji prijatelji

Zato ih volim

Umeju da izgovore divne stvari

Iz srca.

Ako sam lud, zašto me onda svi ubeđuju da nisam.

Između biti shizofren i biti raspolućen

Toliko je velika razlika

Kako je moguće da samo retko neko pokaže da ta razlika uopšte postoji

Eto, to je trebalo da te uče u školi

Da boriti se znači živeti u stanju agonije koju grliš svom snagom iako te skoro pa jedva podnošljivo bez prestanka boli.

Zašto mi to neko odmah nije rekao?

Zašto mi to neko odmah nije rekao?

Zašto mi to neko odmah nije rekao?

Zašto mi to neko odmah nije rekao?

Zašto mi to neko odmah nije rekao?

Zašto mi to neko odmah nije rekao?

Pa bio bih bolji.

Život je težak

Pazi

Život je težak

To kao treba da bude sve što treba da znam da bih se spremio?

Što mi odmah nisi lepo rekao život je agonija do kraja sveta

Tako mi je pribrano, dok sam joj skidao portiklicu, i brisao kašu oko usana, rekla

Moraš ponovo da se rodiš

Ovog puta bez oca

Da imaš oca da te kažnjava, kažnjavao bi te verom u tebe, kažnjavao bi te verom da možeš da postaneš

I postojiš.

Kad bih te ja kažnjavala, bilo bi to ludilom, bez pravila i zakona. Želim samo da uživaš. Ali ako ja sam tužna, bićeš i ti, duboko. Niko te neće zaštititi od mene.

***Sparagmos i omofagia***

Osećam se kao Dionis koji ovog puta ne postoji i nema koga da kazni što ne veruje u moje postojanje

Sećaš se kad ti je koleginica rekla /

Citirala je nekog njoj važnog

Kad uzmu pa te ko voćku pritiskaju stiskaju gnječe

Ono što si izađe

To si ti

Lepo ti je rekla

Samo posmatraj sebe i gledaj šta izlazi napolje

To si ti

To treba da oživiš

I onda si se rodio, jel da? Zvuči logično.

Prvi put se rodiš al ne znaš ko si. Drugi put se rodiš kad saznaš ko si.

Nisam tražila majku

Kaže sestra

Ne želim da se ponovo rađam

Nemam kad da se ponovo stvaram

Imam dete i muža

Iako nije otac prekinuo sam je

Nije

Ali ti onda smisli ime za to što jeste

Ne vrši simboličku funkciju oca ni arhetipski ni duhovno ni egzistencijalno

Jebo te Lakan jebo te Derida jebala te Melanija Klajn

Jebala te simbolička funkcija

Seko nikad me ne psuješ

Ne mogu da te slušam

Ne znam šta mu je simbolička funkcija i šta će mu ako može da odvede Nenada u vrtić

Jel ga odveo

Jeste, pre pola sata, morala sam ranije da budem u kancelariji

Dušane, imam dete i muža

Koji ne radi posao oca

Ivan te stvarno voli prestani da govoriš da ne radi posao on radi po ceo dan kao ja kao ti

Da ali ja nisam otac a i da imam kome, sumnjam da bih radio posao oca

Okej, čak i po tvom, dete ima makar majku koja dovoljno zarađuje

Nenad je voljen, bezbedan, sit

Ja sam mu sasvim dovoljna

Ne treba mi više ni muž koji je otac

Zadovoljna sam što se jebemo

I što imamo o čemu da pričamo

Kako lažeš, Dušane

Sestra ti nikad ne bi rekla kako se jebe

Zadovoljna sam što se jebemo što imamo o čemu da pričamo

Što mi pomaže

Kuva koliko i ja

Čisti stan

Stalno je s Nenadom i kad me ne pozovu u 7 da se vratim na posao

Kaže mi odmori malo ja ću

Imam dete, muža i tebe

Samo mi fali majka koja je sad našla da se rodi

Srcko, ali ona je i tvoja majka

Meni to nije rekla

Pa kako da ti kaže kad još nije progovorila?

Prihvati je više

Došla je tebi

Nema gde drugo

I nema nikog drugog

Osim tebe

Jer se tek rodila.

Samo zbog tebe.

Pet minuta bez prestanka ponavljam jednu istu istu rečenicu.

Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu. Pet minuta bez prestanka ponavljam jednu istu istu rečenicu..

postoji samo jedna misao, samo ta u čitavom kosmosu

I ta misao si ti

Iva noćas baš dobro izgleda.

Uspeva da izgleda promišljeno. S obzirom na okolnosti.

Lepo se smeši za nekog kome je pre tri meseca umrla keva.

Ako je ovo poslednji put da te vidi, mučiće sebe što nije osetila da si u drami. Što ništa nije provalila. Što joj ništa nisi rekao.

Možda će sedeti kod psihijatra plakati ponavljati

zašto mi nije tražio pomoć

Neće plakati

Video si kako se nežno smeši za nekog kome je pre tri meseca umrla keva.

Pogledaj kako Rane uživa. Već je ostavio sve iza sebe. Zato samo s njim i izlaziš u grad. Makar između vas postoji mir. I radost. Radujete se ćutke što igrate jedan blizu drugog. Sami.

Prelazimo iz prostora i vremena ovog kluba u prostor bez vremena i vazduha.

Pa, Dušane, šta se pitaš. To ti se dešava. I uvek ti se dešava u klabingu. Samo tad i samo tu.

Jebiga kad nisam monah pa to mogu u manastiru. Bez DJ-a, bez droga, bez pohote, bez drame.

U manastiru bih mogao ovo što i u klabingu, samo bez eksera

Samo sad manastiri dremaju

Dok se mi u ovom klubu

U ovoj noćnoj katedrali

U ovom crvenom mraku

Za ceo svet

Telima molimo.

ekser penetrira kožu

svakog dana

svake noći

i boli.

Baš me boli. Boli. Boli i druge. Mnoge druge. Previše njih. Pogledaj ih. Svaka im čast što kriju bolje od tebe, što se to ne vidi kad se poslednji put pred izlazak iz stana pogledaju u ogledalu. Dobro izgledaš, ništa se ne brini, druže, ne vidi se da se jedva držiš za svet.

Samo u ovoj noćnoj katedrali živi mrak u kom se sve vidi.

Sve nas boli. Ti, u crvenoj jakni, što mi se keziš smešan sam ti zabole me, ti si možda u fazonu ovo je sve što želim, nije top da izgledaš spokojno nego uzbudljivo, jel to. Otkud znam. Ne znam te. Možda si divan. Iako vidim da me komentarišeš i keziš se.

Ova istripovana mi malopre kenja nije joj nešto Dj nije dovoljno pijana

Kaže mi Vojkan, čoveče, toliko sam razvaljen da sve vidim, baš je gadna ova ekipa noćas, samo me spopadaju kreteni ne daju mi da budem razvaljen na miru, al mislim da ću da kresnem Tijanu iako skreće pogled čim je pogledam.

Kaže Gega toliko sam razvaljena majkemi nemam snage da pričam s tobom

Gego srce samo sam ti klimnuo glavom, nemam želje da pričam s tobom

Daj koji ti je kurac, samo kažem mnogo sam razvaljena. Šta se primaš, naravno da možemo da pričamo

Ne, srce, nikad mi se nije ni pričalo s tobom. Samo sam ti klimnuo glavom u prolazu. Nastavi i uživaj.

Kaže Isak brate jel veruješ da nisam spavao tri dana otkad sam sleteo iz Lisabona a u ponedeljak radim, kad ću da se odmorim jebote. Kad potrošiš kintu. To sam mu rekao. Ma de bre, kakvi su ovo razgovori. Terajte se u kurac.

Kaže Jovan ovaj što ga plaćaju da se bori za ljudska prava posle Štutgarta svi ovi ljudi su mi samo još odvratniji. Ne znam kako više da se ubedim da izađem noću a znam da su ljudi gde god da odem fejk. Jesam ti i ja fejk, Jovane? Naravno da nisi, Dušo, ti si divan. Inače ti ne bih pričao kako ne mogu da podnesem ovako nabeđenu ekipu.

Jebiga, Jovane. Izlaženje među ljude boli. Hoćeš da nađeš nešto zajedničko s njima. Hoćeš stapanje. Izlaženje među ljude boli. Ali pazi Jovane no big deal. Gego no big deal.

Isače, fuck it, sve nas cepa. Boli. Nema veze. Imali smo poneku katarzu.

Doživeli smo dovoljno katarzi

U ovoj noćnoj katedrali

Doživeli smo dovoljno katarzi

Sasvim dovoljno

Aristotel bi lajkovao.

Evo ovaj plavi s rukom u zavoju

Sad gleda u to kako sam spojio boje

I ocenjuje

Pogledaj bolje, slatki plavi dečko,

Ima nešto važnije

Pogledaj sad možda se više nećemo videti

Vidiš da sam raspolućen jel moguće da se to ne vidi

Priđi mi

Kao stranac

Kao brat

Kao zavodnik

Pusti moje uklopljene boje

Priđi i reci vidim da boliš

Priđi i

Poljubi tamo gde boli

*~~Dušane,~~*

*~~Majka se nada da ćeš se vratiti kući.~~*

*~~Konačno rođen.~~*

*~~Spremila sam ti lepu večeru. Sasvim jednostavnu. I svečanu.~~*

*~~Ako se vratiš kao otac, kao sin.~~*

*~~Dušane, divna dušo,~~*

*~~Majka se nada da ćeš da oživiš.~~*

*~~Nije toliko čudno koliko ti se čini. Vidim te, i dalje se raspolućen pitaš~~*

*~~Jel moguće da se ovo stvarno dešava. Otkud ti znaš šta je stvarnost. Svi je toliko dugo potiskujemo, da kad više nema kud, pa se pobuni i grune na nas silovito,~~*

*~~tektonski,~~*

*~~deluje nam kao nešto što ne može da bude stvarno.~~*

*~~Tako je oduvek bilo.~~*

*~~Bez boga nema poretka~~*

*~~nema oca nema sina nema majke~~*

*~~priroda umire~~*

*~~moraš da se žrtvuješ~~*

*~~kao Dionis~~*

*~~čije su telo obredno raskomadali da bi potvrdili postojanje boga~~*

*~~i onda opet sastavili delove Dionisovo tela~~*

*~~i vaskrsli Dionisa~~*

*~~kao Isus koji se žrtvovao i umro da bi dokazao postojanje Oca~~*

*~~da bi se svet još jednom rodio.~~*

*~~Nisi ništa specijalno. Ne dešava ti se ništa neobično.~~*

*~~Samo mit.~~*

*~~Svakodnevna~~*

*~~Banalna kosmogonija.~~*

*~~Red je da se žrtvuješ. Potvrdiš postojanje oca.~~*

*~~Da svet i ove godine vaskrsne. U suprotnom, ostaću majka koja nema koga da rodi.~~*

*~~Istruliću i~~*

*~~kosmos će da postane haos.~~*

*~~Vreme je da se žrtvuješ.~~*

*~~Vreme je za obrednu žrtvu.~~*

*~~Ovo je možda tvoja poslednja noć. Poješćeš mnogo kokaina. Ako ne umreš, rodićeš se ponovo. I onda ćeš moći da se vratiš kući. Spremila sam ti jednostavnu i lepu večeru. Ja ću biti majka, a ti konačno moj sin.~~*

*~~Možda čak i otac, iako si peder.~~*

*~~Noćas je vreme da se žrtvuješ~~*

*~~ili misliš da je došlo krajnje vreme da Haos Kosmosu kaže~~*

*~~Jebi se?~~*

~~Dušane, vidiš da se ovo stvarno dešava? Nemaš mnogo vremena. Vreme je da odlučiš~~

~~Hoćeš li da pređeš na onu stranu i nikad se ne vratiš~~

~~Ili ćeš da budeš obredna žrtva?~~

~~Jer, nova majka se raspada. Gubi. Rastače. Brine me. Plaši me.~~

~~Strava se Rane zajebava na račun moje religioznosti~~

~~Sećaš se kad ti je za rođendan~~

~~Kad si napunio 33~~

~~Rekao~~

~~Koliko si bukvalan, sigurno si sebi za triestreći poželeo~~

~~da vaskrsneš~~

~~Jebote, koji debil. Mogao sam da poželim posao u Njujorku. Honorar od 20 hiljada eura. Da ne dobijem rak. Ili sidu. Da upoznam nekog ko bi najviše plakao na mojoj sahrani.~~

~~Ne. Nego, pazi, da vaskrsnem.~~

~~Voljeni moji~~

~~Pomogli ste koliko ste mogli~~

~~Uradili sve što ste mogli~~

~~Nemojte nikad da se pitate da li smo mogli nešto da uradimo~~

~~Niste mogli više~~

~~Bićete i mnogo ljuti i razumem vas i samo ću da vam kažem možda ali samo možda biste drugačije mislili da ste u mojoj koži~~

~~Oprostite mi, iako znam šta činim~~

~~Volim vas~~

~~Možda si preterao verovatno si preterao~~

~~Jesi bio patetičan ma jebala te patetika sad imaš pravo da budeš i patetičan~~

~~Niko neće da ocenjuje literarnu vrednost oproštajnog pisma~~

~~Koji si ti debil, naravno da hoće. Jok i neće. Svaka reč će da se drobi i ocenjuje.~~

~~Jebe ti se.~~

~~Samo stavi papir Ranetu u džep, nemoj da zaboraviš.~~

~~Jebote, jadan Rane kada bude video.~~

~~Mislim, daj Bože, neće biti moja poslednja noć u klabingu~~

~~I pešačićemo preko reke dok ljudi kreću na posao~~

~~I on će mi reći koja si ti pederčina~~

~~Glupa ti je fora~~

~~Znaš da brinem, nemoj to da radiš. Može to i bolje.~~

~~Da. Tako će biti.~~

~~Ali bez obzira, moraš da mu staviš papir u džep. Zagrli ga, nešto mu ispričaj i stavi da ne primeti.~~

~~Inače ovo ne bi bila moja poslednja noć u klabingu.~~

~~Ako se nikog drugog ne tiče, zar to nije znak da donosiš odluku koja menja sve zbog nečeg potpuno nebitnog. Ako se ovo ne tiče drugog, pa ti si onda spasen.~~

~~Možda sam već spasen.~~

~~Samo to nisam znao.~~

~~Ja sam možda već spasen bez obzira na neizvesnost da li ću moći ponovo da se rodim ili ću zauvek ostati u ovoj noćnoj katedrali, u ovom crvenom mraku.~~

~~Možda sam već spasen.~~

~~Možda sam već spasen.~~

~~Možda sam već spasen.~~

~~Možda sam već spasen.~~

~~Možda sam već spasen.~~

~~Možda sam već spasen.~~

~~Vratio si se, Dušane. Bio si na onoj strani. Transcendencija kao orgazam duha. Svaki put kao prvi.~~

~~Kao u orgazmu koji traje dugo. Trejler raja.~~

*~~Vratio sam se iz ekstaze~~*

*~~Prerušen u smrtnika.~~*

~~Ovozemaljsko postojanje je samo jedna od privremenih stvarnosti.~~

~~Sve ovo samo je privremena stvarnost neblagoslovene tuge.~~

~~Ne moraš da ponavljaš te reči neblagoslovena tuga~~

~~Tačno znaš šta to znači. Kompleksno je. Mogao bi satima da pričaš o tome.~~

~~Pogledaj, Dušane, ove ljude koji promiču pored tebe~~

~~U ovoj noćnoj katedrali~~

~~U ovom crvenom mraku~~

~~Jel čuješ kako svaki pokret, najmanji pokret svačijeg tela, svaki pogled, izgovara~~

~~Hoću hoću hoću hoću hoću hoću hoću hoću hoću hoću~~

~~U ovoj noćnoj katedrali~~

~~U ovom crvenom mraku~~

~~Telima se molimo~~

~~Da se nešto desi~~

~~Ja se na primer molim da postanem sin dokažem da postojim~~

~~Zašto išta želiš?~~

~~Zašto išta uopšte želim?~~

~~Zašto išta uopšte želim?~~

~~Zašto želiš.~~

~~Šta će ti?~~

~~Šta će ti?~~

~~Šta tebi.~~

~~Živ si i nešto može da se desi. Sigurno bolje nego ništa.~~

~~Moguće je i da se ne desi ništa. Čuješ da ti svi~~

~~U ovoj noćnoj katedrali~~

~~Kažu~~

~~Da je smaranje žešće.~~

~~Nema ništa lepo.~~

~~Fejl od noći.~~

~~Fejl od noći.~~

~~Ti shvataš da ćeš možda ipak da umreš ovde. Nešto bi se desilo. Samo bi se nešto više deslo drugima. Sutra bi ljudi pisali kako im se nešto desilo noćas. Umro Dušan. A baš su 15 minuta pre toga pričali s njim. Bilo bi to jedno~~

~~Onlajn opelo.~~

~~Čekaj, jesi dobro razmislio? Jel stvarno moraš da se žrtvuješ ili si sve samo istripovao?~~

~~Šta toliko strašno može da ti se desi ako se osvestiš ujutro na nekom afteru, i onda, tamo negde popodne odeš kući~~

~~I kažeš novoj majci~~

~~Mama, nisam ovo zaslužio~~

~~Živi mi se~~

~~Meni se živi~~

~~Hoću da živim~~

~~I jebi se.~~

~~Jebe mi se~~

~~Živi mi se~~

~~Jebe mi se~~

~~Živi mi se~~

~~Jebe mi se~~

~~Živi mi se~~

~~Jebe mi se~~

~~Živi mi se~~

~~Ne moram ni da se jebem ali~~

~~Živi mi se.~~

~~Zašto je nisi pitao odakle joj pravo da se naziva tvojom novom majkom? Jel te neko pitao jesi spreman da iz korena promeniš život?~~

~~Nedo ti bog da postaviš makar jedno logično pitanje?~~

Ne otvaraš mi se dovoljno

To je bio razlog na samom kraju.

Ne znam što sam se sad ovog setio.

Jebeš to što nam je bilo strava

Seks je bio dobar

Kapirali smo se pa recimo sasvim dovoljno

Delovali smo nekako smisleno

Ali nisam mu se otvarao, kaže nisi

I zato zbogom.

Otvoriću ti se, srce, ako si otvoren

Za značenja.

Sve ovo je moglo da se završi još pre par godina

Kad su te tukli jer si odvratna pederčina

Kad su te tukli i dozivali smrt

Kad je svaki udarac nogom u stomak mogao da te oplodi

uništenjem

Srećom pa smrt nije uspela da nam se pridruži

Na betonu ispred tvoje zgrade

Možda je noć bila puna ugroženih

Možda je samo zakasnila, pomislila u sebi

Noćas stižem na vreme.

~~Brate~~

~~Stvarno je zajebano kad moraš da umreš a ne znaš da li ćeš ostati živ~~

~~Da, dobro si to rekao~~

~~Moraš da se žrtvuješ~~

~~Prestani da mantraš~~

~~Sam kažeš da ne znaš da li ćeš ostati živ~~

~~Šta onda imaš da ponavljaš~~

~~Možda ako ponovim dovoljno puta možda izgovorim spontano nešto što će mi reći da li ću ostati živ~~

~~Ti biraš da veruješ u lepši svet. I to zahteva snagu. Kao što i odluka da poveruješ da kosmos ne postoji, da si sam, potpuno sam.~~

~~Samo ti si, Dušane, rešio da veruješ u mogućnost lepšeg. Iako ne znaš niti ćeš pouzdano~~

~~Moći~~

~~Da znaš.~~

~~Rešio si. I sad trpi. I ćuti. I razmišljaj. Nemaš mnogo vremena.~~

~~Ne smeš da žuriš.~~

~~Nemaš mnogo vremena i zato ne smeš da žuriš~~

~~Nemaš mnogo vremena i zato ne smeš da žuriš~~

~~I gotovo. Vreme je isteklo.~~

~~Sad gledaj~~

~~Sada ćeš da ispuniš pluća~~

~~Svim ovim kokainom.~~

~~To je to~~

~~Ako već moraš to radiš, umri u ponedeljak i otkači to sranje odmah na početku nedelje, da možeš mirnije da izguraš do vikenda.~~

~~Možda bude overdouz.~~

~~Sad ćeš da se žrtvuješ~~

~~Ili ćeš ostati u večnom transu~~

~~Ili ćeš se roditi opet~~

~~Ili ćeš bogami da umreš~~

~~Znaćeš do kraja noći~~

~~Ili sigurno za 3 dana~~

~~Okej, sad nema šta da se razmišlja. A i dosta sam stajao naslonjen uz ovaj dovratak. Mogao bih malo da uđem unutra~~

~~i igram.~~

~~Tako je.~~

~~Radiš kako treba.~~

~~Nije još krenulo toliko da deluje. Telo prati um nisi pao krećeš se~~

~~Pazi okej je pazi opet ova te uopšte ne vidi udarićete se pomeri se tako je još malo~~

~~evo još malo evo ga ulaz~~

~~odlično tu je ulaz~~

~~Strava. Dobar si. Nisi pao. Sad ćeš opet da prestaneš da razmišljaš znači dosta si razmišljao hej de si pošao?~~

~~Krenuo sam unutra~~

~~Opet počinješ da razmišljaš~~

~~A pre deset sekundi si rešio da više ne razmišljaš već da ideš tamo~~

~~Među ljude~~

~~Dakle kraj~~

~~Prestani~~

~~Evo ih vrata~~

~~Tako je~~

~~Dobar si~~

~~Držiš se dobro~~

~~Vidimo se~~

~~Da da vidimo se kasnije sigurno~~

~~Vaskrsli kokain je krenuo~~

~~Okej~~

~~Radi me~~

~~Okej~~

~~Opet razmišljaš~~

~~Evo ih vrata~~

~~Unuđi unutra~~

~~i igraj.~~

~~Tako je.~~

~~Prolaziš kroz vrata~~

~~Prolazim kroz vrata~~

~~Kako sam rekao, šta sad?~~

~~Uđem unutra i igram?~~

~~Tako je.~~

~~Evo me.~~

~~Ulazim unuta.~~

~~I igram.~~

~~Počeo sam da igram.~~

~~Tako je, Dušane. Igraš!~~

~~Kao što si i odlučio.~~

~~I evo te~~

~~Igraš.~~

~~Odlično~~

~~Sve je okej~~

~~Muzika je dobra~~

~~O da~~

~~Odlična~~

~~Igraj~~

~~Igram~~

~~Tako je~~

~~Ovo je telo moje i ono~~

~~igra~~

~~Igram~~

~~Počinjem da igram~~

~~Počinjem~~

~~Počinjem~~

~~Počinjem~~

~~Počinjem~~

~~Počinjem~~

~~Ma da~~

~~Sve je okej~~

~~Noć je tek počela.~~

~~Vidimo se,~~

~~Dušane,~~

~~Možda~~

~~U narednoj priči.~~

KRAJ